**דף מידע והסבר כללי לסקר סופרים**

ראשי פרקים:

* זכאות להשתתף בסקר סופרים.
* פרמטרים לחלוקת התקציב.
* אופן חישוב הזכאות לסופר

ההבדלים בין צורת החישוב החדשה והישנה מודגשים בצהוב – נבהיר כי ההחלטה על הזכאים להשתתף בסקר, צורת החישוב ועדכונה וקביעת מדגם הספריות נתונים באופן בלעדי למשרד התרבות והספורט, ואין לזכיין הנוכחי (מידע שיווקי, סי.איי.) או לכל גורם חיצוני אחר חלק או אחריות בקביעת המדיניות בנושאים אלו.

כמו כן נבהיר כי מטרת דף מידע זה היא להבהיר בקצרה את מבנה הפרויקט לאחר השינויים בלבד. מסמך זה איננו מחייב ואיננו ממצה, ויתכן שלמרות מאמצנו לתקן וללטש נפלו בו ניסוחים לא מדויקים או שגיאות אחרות.

**זכאות להשתתף בסקר סופרים**

הזכאות להשתתף בסקר סופרים נתונה לסופרים העומדים בתנאים הבאים:

1. אזרחי מדינת ישראל.
2. מתגוררים במדינה דרך קבע – לא נעדרו ממנה ברציפות ב3 שנים שקדמו לחישוב הזכאות
3. הזכאות היא לסופר/ת עד 120, לארך אריכות ימי המחבר/ת עוברת הזכאות לאלמן/ה בלבד עד 120. הזכאות איננה עוברת בירושה.

הספרים המזכים בהשתתפות במדגם:

1. ספרים שנכתבו או תורגמו לעברית או ערבית בלבד. תרגומים לשפות אחרות לא מובאים בחישוב הזכאות.
2. ספר מקורי של הסופר, תרגום או עריכה אינם מזכים.
3. בחישוב הזכאות מובאים בחשבון רק ספרים הנכללים באחת מהסוגות הבאות בלבד:
4. פרוזה
5. הומור
6. מחזה שלא הועלה על במה
7. שירה
8. מסה ספרותית
9. ביוגרפיה
10. ספרי תיעוד על השואה
11. ספרות ילדים ונוער

הזכאות תחושב עבור כל שנה (לועזית) מהגשת הבקשה להשתתפות בסקר, לא ניתן לקבל כספים עבור שנים שקדמו להצטרפות הראשונית.

**פרמטרים לחלוקת תקציב סקר סופרים 2017\***

*\* גובה התקציב ואופן החלוקה עשויים להשתנות בהתאם להחלטות משרד התרבות*

1. סה"כ תשלומים לסופרים: 2,586,349₪ כולל מע"מ = 2,210,555 ₪ ללא מע"מ.
2. סכום מינימום לתשלום לסופר: 600 ₪ כולל מע"מ = 513 ₪ ללא מע"מ.
3. סכום מקסימום לתשלום לסופר: 18,000 ₪ כולל מע"מ = 15,384.6 ללא מע"מ.
4. **חלוקה לסופרים:**

סופרים כותבי עברית – יקבלו 80% מסה"כ = 1,768,444 ₪ לא כולל מע"מ.

סופרים כותבי ערבית – יקבלו 20% מסה"כ = 442,111 ₪ לא כולל מע"מ.

1. **חלוקה לכותבים בעברית:**

עד שנת 2016, סופרים למבוגרים - קיבלו 65% מסה"כ = 1,149,488 ₪ לא כולל מע"מ וסופרים לילדים – קיבלו 35% מסה"כ = 618,955 ₪ לא כולל מע"מ.

החל מחישוב זכאות לשנת 2017 בוטלה ההבחנה בין סופרים לילדים לסופרים למבוגרים, וחישוב הזכאות נעשה במאוחד לכל כותבי העברית.

כותבי שירה – בכדי לעודד כתיבת שירה, כמות ההשאלות למשוררים מוכפלת פי 4.

1. **חלוקה לכותבים בערבית:**

תשלום עפ"י כמות כותרים על המדף – 50% = 221,055 ₪ לא כולל מע"מ, ללא חלוקה נוספת.

תשלום עפ"י כמות השאלות - 50% = 221,055 ₪ לא כולל מע"מ.

עד שנת 2016 הייתה חלוקה נוספת :

ספרים למבוגרים – 40% = 88,422 ₪ לא כולל מע"מ.

ספרים לילדים - 60% = 132,633 ₪ לא כולל מע"מ.

החל מחישוב זכאות 2017 בוטלה ההבחנה בין ספרי ילדים ומבוגרים וחישוב ערך ההשאלה נעשה במאוחד.

**אופן חישוב הזכאות לסופר**

הזכאות לסופר בכל שפה (כותבי עברית/ערבית) מחושבת באופן זהה:

את התקציב בכל קטגוריה מחלקים למספר ההשאלות, לדוגמה: אם תקציב השאלות ספרים בעברית הינו: 2,069,079 (כולל מע"מ) ומספר השאלות הספרים של סופרים המשתתפים בפרויקט הינו 576,946 שווי כל השאלה יעמוד על 3.58 ₪.

בשלב זה מחשבים את סכום הזכאות הראשונית לכל כותב עברית- מספר ההשאלות כפול ערך ההשאלה, ובדוגמה שלנו – 3.58 ₪ (כולל מע"מ).

מתוך הרשימה מוצאים שתי קבוצות סופרים:

1. סופרים שמספר השאלות ספריהם לא מגיע לרף המינימום לקבלת זכאות - אלו שהסכום המגיע להם לא הגיע ל600 ₪ (כולל מע"מ), ובדוגמה שהבאנו- כל סופר שספריו הושאלו פחות מ170 פעמים בספריות המדגם בשנה החולפת.
2. סופרים שמספר השאלות ספריהם גבוה במיוחד, כך שהם זכאים ליותר מרף המקסימום מ18,000 ₪ כולל מע"מ, לסופרים אלו מחושבת זכאות המקסימום בלבד, וגם הם מוצאים מהמשך תהליך החישוב.

בשלב השלישי מחשבים שוב את שווי ההשאלה לאחר שמוצאים מהחישוב שתי קבוצות הסופרים שהוזכרו לעיל, החישוב החדש הוא התקציב בניכוי חלק הסופרים שהגיעו לסכום המקסימלי – מחולק למספר השאלות הספרים לסופרים שנותרו, בשלב זה עולה ערך ההשאלה לכל סופר וכתוצאה מכך ישנם סופרים נוספים שעוברים את המקסימום ומובילים לחישוב שלישי ואף יותר.

מידע נוסף ניתן למצוא במסמכי המכרז, המסמכים ניתנים להורדה בכתובת:

<https://www.mr.gov.il/officestenders/Pages/officetender.aspx?pID=584926>